**2021/2022 уҡыу йылында башҡорт теле һәм әҙәбиәтенән**

**район кимәлендә уҙғарылған олимпиада**

**II тур**

**(8-се класс)**

**Текст менән эш**

Һабантуй көнө Ирек олатаһы менән иртә торҙо. Улар аҡланға килгәндә, бар халыҡ гөж килә ине. Һәр ауыл тирмә ҡорған, ҙур ҡаҙандар аҫҡан. Тирмәләрҙең матурлығы иҫ китмәле! Эсе музей тиерһең! Ашъяулыҡта сәксәк, бауырһаҡ, эремсек бар, буҙа, ҡымыҙ ҙа тора. Ҡатын-ҡыҙҙар боронғо башҡорт кейемендә.

Ирек менән олатаһы ат ярышын ҡарарға китте. Беренселекте күрше ауылдыҡылар алды.

Концерт ҡарарға барҙылар. Олатаһы үҙе лә ҡурайҙа уйнаны. Унан ҡолға янына килделәр. Берәү ҡолғанан күн итекте алып төштө, икенсеһе – яулыҡты. Ә әтәскә берәү ҙә етә алманы. Ирек тоҡ кейеп тә йүгерҙе, көршәк һуғыуҙа ла ҡатнашты.

Көрәшселәрҙе ҡарарға өлгөрмәнеләр. Көрәш тамамланғайны.

Бына барыһын да ашарға саҡырып, ҡыңғырау тауыштары яңғыраны. Ирек тә олатаһы менән тирмәгә ҡарай китте.

*(Г. Рәхмәтованан)*

Һорауҙар һәм эштәр:

1. Текстың темаһын билдәләгеҙ.
2. Тексҡа ниндәй атама ҡушыр инегеҙ? Ни өсөн?
3. Ниндәй башҡорт милли байрамдарын беләһегеҙ? Һанап сығығыҙ.
4. Туғанлыҡ терминын белдереүсе һүҙҙе табығыҙ һәм тәржемә итегеҙ. Тағы ла шул төркөмгә ҡараған ниндәй һүҙҙәрҙе беләһегеҙ?
5. *Ирек тоҡ кейеп тә йүгерҙе, көршәк һуғыуҙа ла ҡатнашты.*

Һөйләмдең эйәһен һәм хәбәрен табығыҙ